BCP โบรกเชียร์ซื้อเป้า 45 บ. ระยะกลาง-ยาว ดีมานด์น้ำมันสำเร็จรูปหนุน-ค่าการกลั่นยืนสูง
BCP โบรกเชียร์ซื้อเป้า 45 บาท ชูหุ้น Laggard ระยะกลาง-ยาว ดีมานด์น้ำมันสำเร็จรูปหนุน-ค่าการกลั่นยืนสูง
BCP โบรกเชียร์ซื้อเป้า 45 บาท ชูหุ้น Laggard ระยะกลาง-ยาว ดีมานด์น้ำมันสำเร็จรูปหนุน-ค่าการกลั่นยืนสูง
25 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (20 พ.ค.2565) ว่า บริษัท บางจาก คอร์ปอเรชั่น จำกัด (มหาชน) หรือ BCP ราคาเป้าหมาย 45 บาท แนวโน้มผลประกอบการจะกลับอยู่ในระดับสูงเหนือ Precovid คาดกำไรปี 2565 ที่ 5,814 ล้านบาท (ลดลง 36% เทียบช่วงเดียวกันของปีก่อน) ยังมี upside หลายธุรกิจฟื้นตัว โดยเฉพาะค่าการกลั่นที่สูงสุดในหลายปี 8 $/Bbl
ธุรกิจการตลาดฟื้นตัวทั้งปริมาณขายลูกค้าอุตสาหกรรมและค่าการตลาด, ธุรกิจโรงไฟฟ้าปริมาณผลิตไฟฟ้าเพิ่มจากโครงการใหม่ และธุรกิจ Bio-product ที่ฟื้นตัวตามปริมาณขายไบโอดีเซล ระยะสั้น คาดกำไรไตรมาส 2/2565 ยังโตดี เทียบช่วงเดียวกันของปีก่อน จากค่าการกลั่นยืนสูง
ส่วน Valuation ราคาหุ้นยังคง laggard กลุ่ม โดย PBV 0.8 เท่า Vs. กลุ่ม 0.9-1.2 เท่า โดยค่าการกลั่นยืนระดับสูง และระยะสั้นมีแนวโน้มสูงต่อจากโรงกลั่น S-oil (ใหญ่อันดับ 5 ของโลก) ไฟไหม้ และภาพระยะกลาง-ยาว demand น้ำมันสำเร็จรูปหนุนค่าการกลั่นสูงขึ้น และธุรกิจบริษัทลูกอยู่ในช่วงฟื้นตัว